Vita Marci Antonii (Plutarchus)

Vita Marci Antonii est libellus biographicus de M. Antonio triumviro a Plutarcho Chaeroneensi saeculo I p.C.n. compositus et in serie Vitarum parallelarum comprehensus; in qua serie Plutarchus comparationem facit inter Demetrium Poliorcetem et Antonium. Fontes varios adhibuit : Ciceronis Orationes Philippicas; Augusti libros De vita sua; Asinii Pollionis Historias; Q. Dellii Historias; historiam ab Olympo scriptam, Cleopatrae medico; fortasse etiam memorabilia ab aliis conscripta de morte Antonii et Cleopatrae; sine dubio fontes orales sicut Philotas Amphissensis medicus, Lampriae (Plutarchi avi) amicus, qui de coquina palatii Alexandrini narraverat. Quinto decimo saeculo a Leonardo Aretino, sexto decimo a Guilielmo Xylandro Latine versus est. 

Plutarchus breviter describit cenas Antonio a Cleopatra datas anno 41 a.C.n., opere fortasse Q. Dellii utens, atque cenam a Sex. Pompeio Miseni datam anno 39 a.C.n.. 

Haec vita, a Thomasso North Anglice versa, fons fuit ludi scaenici Antony and Cleopatra a Shakesperio scripti.

 Editiones et versiones 
 R. Flacelière, E. Chambry, edd., Plutarque: Démétrios-Antoine. Lutetiae: Les Belles Lettres, 1977 (Collection Budé) 
 C. B. R. Pelling, ed. Plutarch: Life of Antony. Cantabrigiae: Cambridge University Press, 1988. ISBN 978-0-521-28418-9  cum commentario Anglico.

 "Vita Demetrii"

 Nexus externi 
 Textus et versio (pp. 1092-1140)  
 Textus et subsidia apud mercure 
 Versio apud LacusCurtius 

 Bibliographia 
 E. G. Huzar, Mark Antony: a biography. Minneapoli, 1978
 R. Scuderi, Commento a Plutarcho: Vita di Antonio. Florentiae, 1984

Categoria:Cleopatra VII
Categoria:Vitae parallelae
Categoria:Marcus Antonius